3.2 Evalwazzjonijiet ex post

3 Niżguraw li l-fondi tal-AMF jintużaw b’mod xieraq: valutazzjonijiet operazzjonali, evalwazzjonijiet ex post u awditi

-AMF III għall-Georgia: Fit-18 ta’ April 2018, il-koleġiżlaturi adottaw deċiżjoni biex tingħata AMF lill-Georgia (AMF III) sa EUR 45 miljun, li minnhom sa EUR 35 miljun jingħataw fil-forma ta’ self u EUR 10 miljun minnhom f’għotjiet. L-AMF daħal fis-seħħ f’Novembru 2018 wara r-ratifika tad-dokumenti legali mill-parlament Georgjan. L-ewwel pagament ta’ EUR 20 miljun inħareġ f’Diċembru 2018 u l-iżborż tat-tieni pagament ta’ EUR 25 miljun (EUR 20 miljun f’self u EUR 5 miljun f’għotjiet) huwa ppjanat għal nofs l-2019, dment li l-kundizzjonijiet ta’ politika li fadal jiġu ssodisfati u l-progamm tal-FMI jibqa’ miexi skont il-pjan.

-AMF II għall-Ġordan: Fl-14 ta’ Diċembru 2016, il-koleġiżlaturi adottaw deċiżjoni biex jipprovdu AMF addizzjonali lill-Ġordan (AMF II) sa massimu ta’ EUR 200 miljun, magħmula kollha minn self, bħala segwitu tal-operazzjoni ta’ EUR 180 miljun li tlestiet fl-2015. Il-MtQ bejn l-UE u l-Ġordan ġie ffirmat fid-19 ta’ Settembru 2017. L-assistenza ġiet żborżata f’żewġ pagamenti ta’ EUR 100 miljun li saru f’Ottubru 2017 u f’Ġunju 2019.

-AMF II għat-Tuneżija: Fis-6 ta’ Lulju 2016, l-UE approvat aktar assistenza makrofinanzjarja għat-Tuneżija (AMF II) sa EUR 500 miljun fil-forma ta’ self li kellu jiġi żborżat fi tliet pagamenti. Il-memorandum ta’ qbil (MtQ) u l-Ftehim dwar faċilità ta’ self (loan facility agreement, LFA) daħlu fis-seħħ f’Awwissu 2017. L-ewwel pagament ta’ EUR 200 miljun tal-programm ta’ AMF II ġie żborżat fil-25 ta’ Ottubru 2017, it-tieni pagament ta’ EUR 150 miljun inħareġ fl-24 ta’ Ġunju 2019 u l-pagament li jmiss huwa mistenni li jsir disponibbli sa tmiem l-2019, dment li l-kundizzjonijiet ta’ politika li fadal jiġu ssodisfati u li l-programm tal-FMI jkompli miexi mal-pjan.

Biex tiġi indirizzata l-instabbiltà ġeopolitika u ekonomika kontinwa tar-reġjun, il-volum massimu ta’ self għas-self AMF żdied minn EUR 0,5 biljuni għal EUR 2 biljuni fis-sena għall-bqija tal-qafas finanzjarju pluriennali 2014-2020. Il-Kummissjoni pproponiet li żżomm il-volum ta’ EUR 2 biljun f’self fis-sena fil-qafas finanzjarju pluriennali 2021–2027.

L-assistenza makrofinanzjarja, jew l-AMF, hija strument finanzjarju tal-UE mfassal biex jiġu indirizzati l-ħtiġijiet finanzjarji esterni eċċezzjonali ta’ pajjiżi li huma ġeografikament, ekonomikament u politikament qrib tal-UE. L-għan ewlieni tagħha hu li ġġib lura l-istabbiltà makroekonomika u finanzjarja fil-pajjiżi kandidati u f’dawk potenzjali u fil-pajjiżi fil-viċinat Ewropew, filwaqt li tinkoraġġixxi l-aġġustament makroekonomiku u r-riformi strutturali. Din tieħu l-forma jew ta’ self, li għalih il-Kummissjoni tissellef il-fondi meħtieġa mis-swieq tal-kapital u mbagħad issellifhom lill-pajjiż benefiċjarju, jew, f’ċerti ċirkostanzi, ta’ għotjiet iffinanzjati mill-baġit tal-UE.

-AMF IV għall-Ukrajna: Fid-9 ta’ Marzu 2018, il-Kummissjoni ressqet proposta biex tipprovdi EUR 1 biljun addizzjonali f’AMF lill-Ukrajna fil-forma ta’ self li għandu jiġi żborżat f’żewġ pagamenti bejn l-2018 u l-2019. Il-koleġiżlaturi adottaw id-deċiżjoni fil-4 ta’ Lulju 2018, u l-AMF daħal fis-seħħ wara li l-parlament Ukren irratifika l-MtQ u l-LFA f’Novembru 2018. L-ewwel pagament ta’ EUR 500 miljun ġie żborżat f’Diċembru 2018, u t-tieni wieħed huwa mistenni li jinħareġ fl-ewwel nofs tal-2019, dment li l-kundizzjonijiet ta’ politika li fadal jiġu ssodisfati u l-programm tal-FMI jibqa’ miexi skont il-pjan.

3Niżguraw li l-fondi tal-AMF jintużaw b’mod xieraq: valutazzjonijiet operazzjonali, evalwazzjonijiet ex post u awditi

Bejn l-2014 u l-2017, l-UE żborżat total ta’ EUR 2,8 biljun permezz ta’ tliet programmi AMF konsekuttivi għall-Ukrajna fil-forma ta’ self b’imgħax baxx. L-aħħar pagament tat-tielet programm ta’ AMF tħassar f’Jannar 2018 minħabba li l-Ukrajna ma kinitx issodisfat il-kundizzjonijiet kollha qabel skada l-programm. Wara talba ġdida min-naħa tal-awtoritajiet Ukreni, il-Kummissjoni pproponiet ir-raba programm ta’ AMF ta’ massimu ta’ EUR 1 biljun f’Marzu 2018, minħabba li l-Ukrajna ssodisfat il-kriterji ekonomiċi u politiċi meħtieġa biex tibbenefika minn programm tal-AMF, inkluż l-eżistenza ta’ diskrepanza fil-finanzjament estern u sfida għar-ripagament tad-dejn pubbliku. Tqies ukoll li AMF ġdida sservi ta’ inċentiv biex l-Ukrajna żżomm ir-rankatura ta’ riforma li qabdet, minħabba li l-iżborżi huma marbutin mal-implimentazzjoni tar-riformi.

L-ekonomija Tuneżina esperjenzat titjib żgħir fl-2018 fejn it-tkabbir tal-PDG kien stmat għal 2,5 % kumplessivament, wara espansjoni ta’ 1,9 % fl-2017 u tkabbir ta’ kważi xejn fl-2015 u l-2016. Il-qgħad qiegħed stabbli f’15,5 %, u f’Ġunju 2018 l-inflazzjoni laħqet 7,8 %, l-ogħla livell f’deċennju, biex imbagħad l-inflazzjoni fi tmiem is-sena kienet ta’ 7,5 %. L-irkupru tat-turiżmu u prestazzjoni tajba fl-esportazzjoni ġew kompletament imxejna miż-żieda fil-prezzijiet taż-żejt u d-deprezzament tad-Dinar Tuneżin, biex id-defiċit fil-kont kurrenti tela għal 11,2 % tal-PDG fi tmiem l-2018 (imqabbel ma’ 10,2 % fi tmiem l-2017). Id-dejn estern huwa mistenni li se jkun laħaq 85 % kumplessivament fl-2018. Ir-riżervi internazzjonali laħqu l-aktar livell baxx ta’ 69 jum ta’ importazzjonijiet f’Settembru, biex imbagħad żdiedu marġinalment għal madwar 80 jum ta’ importazzjonijiet aktar tard fis-sena wara l-ħruġ ta’ bonds internazzjonali u l-iżborż ta’ self minn istituzzjonijiet finanzjarji internazzjonali. Id-defiċit fiskali fl-2018 ġie stmat għal madwar 5,3 %, li qabeż il-mira inizjali antiċipata mill-awtoritajiet ta’ 4,9 %, filwaqt li d-dejn pubbliku huwa mistenni li jkun laħaq madwar 72 % tal-PDG.

F’Ġunju 2018, ir-rilaxx tal-ewwel pagament AMF minn tlieta ta’ EUR 30 miljun (li minnhom EUR 20 miljun huma self, u EUR 10 miljun huma għotjiet) ġie sospiż. Dan sar minħabba li l-prekundizzjonijiet ta’ politika ma ġewx issodisfati, wara għadd ta’ żviluppi ta’ tħassib, inkluż l-invalidazzjoni tar-riżultati tal-elezzjoni tas-sindku f’Chisinau, li indikaw li d-demokrazija fil-Moldova kienet sejra lura. Għall-istess raġuni, il-pagamenti lill-Moldova taħt l-Istrument tal-Appoġġ Baġitarju Dirett ukoll ġew sospiżi fl-2018. L-UE appellat biex l-elezzjonijiet parlamentari li saru fi Frar 2019 isiru b’mod kredibbli, inklużiv u trasparenti, u biex il-formazzjoni u l-programm tal-gvern il-ġdid ikunu jirrappreżenta r-riżultati tal-elezzjonijiet. L-iżborż tal-ewwel pagament ta’ AMF se jibqa’ sospiż sakemm jitqies li l-prekundizjonnijiet politiċi jkunu ssodisfati. L-UE hija impenjata li taħdem ma’ dawk li fir-Repubblika tal-Moldova jappoġġaw il-proċess ta’ riforma li huwa fil-qalba tal-Ftehim ta’ Assoċjazzjoni tagħna, b’mod partikolari rigward il-ġlieda kontra l-korruzzjoni, l-iżgurar tal-indipendenza tal-ġudikatura u d-depolitiċizzazzjoni tal-istituzzjonijiet statali.

Il-valur miżjud tal-UE deher l-aktar fil-promozzjoni msaħħa ta’ riformi strutturali f’diversi oqsma ta’ prijorità. Il-kundizzjonijiet tal-AMF ġeneralment kienu jikkomplementaw il-bosta azzjonijiet li diġà saru minn donaturi internazzjonali ewlenin bħall-FMI, li saħħew ir-raġunament għal ċerti miżuri ta’ aġġustament u l-ħtieġa biex ir-riformi f’setturi speċifiċi jiġu avvanzati bil-ħeffa. Instab ukoll li l-operazzjoni ta’ AMF kienet koerenti ma’ azzjonijiet esterni oħrajn tal-UE favuri il-Kirgiżistan, inklużi programmi ta’ appoġġ baġitarju. Hija serviet ukoll għanijiet politiċi importanti fil-kuntest tal-Kirgiżistan, u l-iżborż innifsu tal-AMF aktarx li kellu impatt pożittiv sinifikanti fuq ir-relazzjonijiet politiċi bilaterali. Ir-rapport jikkonkludi li d-daqs u l-forma tal-assistenza kienu adegwati. Attribut importanti tal-AMF tal-UE meta mqabbel ma’ sorsi alternattivi ta’ finanzjament huwa t-termini ferm konċessjonarji tagħha, li jinvolvu element ta’ għotja u self b’maturità kbira u rati tal-imgħax baxxi ħafna. Finalment, ir-rapport jirrikonoxxi li minkejja li l-operazzjoni ta’ AMF ma kinitx imfassla biex tippromwovi r-riforma soċjali direttament, hija tat lill-UE (aktar) influwenza biex tipprevjeni l-promulgazzjoni ta’ diversi liġijiet kontestati, b’mod partikolari l-liġijiet kontra l-LGBTI u dwar “aġenti barranin”.

L-evalwazzjoni ex post, li saret minn kuntratturi esterni, tal-AMF eċċezzjonali tal-UE lir-Repubblika Kirgiża fl-2015 u l-2016 ikkonkludiet li l-AMF tal-UE kollox ma’ kollox kienet rilevanti, koerenti, effettiva u implimentata b’mod effiċjenti.

L-evalwazzjoni ex post ikkonkludiet li l-programm kien rilevanti għall-isfidi ekonomiċi tal-Ġordan u kien jimxi mal-prijoritajiet tal-UE. Huwa għen lill-pajjiż jindirizza ħtiġijiet immedjati ta’ finanzjament estern u fiskali, u għen biex isostni l-istabbiltà ekonomika billi jindirizza dgħufijiet strutturali. Wera wkoll li l-AMF I kien effettiv biex jikseb l-għanijiet tiegħu: meta tlesta l-programm, id-defiċits tal-kont kurrenti u fiskali kienu ferm iżgħar, filwaqt li r-riżervi barranin kienu riforniti, li għenu biex il-pożizzjoni esterna u fiskali tal-Ġordan tiġi stabbilizzata. Madankollu, minkejja dawn ir-riżultati, fl-2016 il-pajjiż fittex programmi ġodda tal-FMI u ta’ AMF u applika wkoll għand kredituri oħrajn biex ikopri l-ħtiġijiet ta’ finanzjament esterni tiegħu, li kibru wara li fl-2016 il-kunflitti fis-Sirja u l-Iraq eskalaw u minħabba li l-kriżi tar-refuġjati baqgħet għaddejja.

L-evalwazzjoni ex post tal-operazzjonijiet AMF I u II fl-Ukrajna kkonkludew li l-valur miżjud ewlieni taż-żewġ programmi kien il-mobilizzazzjoni ta’ assistenza finanzjarja sinifikanti, meħtieġa urġentement mill-pajjiż, b’ħeffa u fuq skala li ma setgħetx tiġi replikata mill-Istati Membri individwali.

Fl-aħħar, fl-2018, il-Kummissjoni bdiet ukoll l-evalwazzjonijiet ex post tal-operazzjonijiet ta’ AMF fil-Georgia II u t-Tuneżija I. Ir-rapporti tal-kuntratturi esterni dwar dawn l-evalwazzjonijiet ex post u d-Dokumenti ta’ Ħidma tal-Persunal tal-Kummissjoni li jakkumpanjawhom huma mistennija li jiġu ffinalizzati u ppubblikati matul l-2019.

Id-dokumenti ta’ ħidma tal-persunal tal-Kummissjoni dwar l-evalwazzjonijiet ex post tal-operazzjonijiet tal-AMF I u tal-AMF II għall-Ukrajna u l-operazzjoni tal-AMF I għall-Ġordan tlestew u ġew ippubblikati f’Awwissu 2018. Fl-2018, il-Kummissjoni tat bidu wkoll għall-evalwazzjoni ex post għall-operazzjoni ta’ AMF ipprovduta lir-Repubblika Kirgiża fl-2015–2016. Ir-rapport tal-kuntratturi esterni tlesta fi Frar 2019, u d-dokument ta’ ħidma tal-persunal tal-Kummissjoni, li tħejja mid-Direttorat Ġenerali għall-Affarijiet Ekonomiċi u Finanzjarji, se jitlesta u jiġi ppubblikat sa nofs l-2019.

F’konformità mar-Regolament Finanzjarju tal-UE u d-deċiżjonijiet korrispondenti ta’ AMF, il-Kummissjoni twettaq evalwazzjonijiet ex post wara t-tlestija tal-programmi tal-AMF sabiex tivvaluta l-impatt tagħhom. L-għanijiet ewlenin ta’ dawn l-evalwazzjonijiet huma:

3.2Evalwazzjonijiet ex post

Fl-istess waqt, ir-rapport jargumenta li l-karatteristika ta’ proċess ta’ negozjar twil ta’ dan l-istrument ta’ AMF ittardja l-iżborżi u aktarx naqqas il-valur miżjud tal-UE. Huwa maħsub li dan id-dewmien affettwa ħażin kemm l-operazzjoni kien hemm kuxjenza dwarha u kemm kellha viżibilità. Madankollu, it-twaqqit tal-iżborżi bejn Ġunju 2015 u April 2016 xorta kien rilevanti, minħabba d-diffikultajiet ekonomiċi affaċċjati mir-Repubblika Kirgiża fil-waqt, b’konsegwenza tal-kriżi Russa.

4Żviluppi Ġenerali RELATATI MAL-istrument tal-AMF

4.1Il-funzjonament tal-istrument tal-AMF

Id-Dikjarazzjoni Konġunta 2013 tal-Parlament Ewropew u l-Kunsill dwar l-AMF tippreżenta l-assistenza bħala waħda ta’ natura makroekonomika u finanzjarja u tiddikjara b’mod ċar li għandha l-għan li “timmira lejn ir-ristabbiliment tas-sostenibilità tas-sitwazzjoni finanzjarja esterna tal-pajjiżi u tat-territorji eleġibbli li jinsabu quddiem diffikultajiet ta’ finanzjament esterni. Għandha tappoġġa l-implimentazzjoni ta’ programm ta’ politika li jkun fih miżuri ta’ aġġustament u ta’ riforma strutturali b’saħħithom intiżi li jtejbu s-sitwazzjoni tal-bilanċ tal-pagamenti, partikolarment fil-perjodu ta’ applikazzjoni tal-programm, u jsaħħu l-implimentazzjoni tal-ftehimiet u tal-programmi rilevanti mal-Unjoni”.

F’konformità mal-prinċipju 6(a) tal-istess Dikjarazzjoni Konġunta, “il-konċessjoni tal-assistenza makrofinanzjarja għandha tkun subordinata għar-rispett min-naħa tal-pajjiż jew tat-territorju eliġibbli ta’ mekkaniżmi demokratiċi effikaċi, inklużi sistema parlamentari multipartitika u l-istat tad-dritt, kif ukoll għall-garanziji tar-rispett għad-drittijiet tal-bniedem”. Matul iċ-ċiklu tal-ħajja tal-operazzjoni tal-AMF, il-Kummissjoni, flimkien mas-Servizz Ewropew għall-Azzjoni Esterna, timmonitorja t-twettiq ta’ dawn il-prekundizzjonijiet politiċi, u kull żborż jiddependi mill-issodisfar tagħhom.

Fl-2018, bħala parti mill-proċess leġiżlattiv għall-proposti l-ġodda għall-AMF III tal-Georgia u l-AMF IV tal-Ukrajna (u tul il-proċess tal-approvazzjoni għall-proposta għall-Moldova fl-2017), il-Kumitat tal-Parlament Ewropew għall-Affarijiet Barranin (AFET) ippropona għadd ta’ emendi għall-proposta tal-Kummissjoni li wasslu għal proċess ta’ teħid tad-deċiżjonijiet aktar fit-tul kemm għall-Georgia kif ukoll għall-Ukrajna. Din it-tendenza li jiġu introdotti emendi għall-mudell miftiehem tad-Dikjarazzjoni Konġunta tal-2013 tista’ tipperikola l-għan ewlieni tal-AMF, li huwa li jagħti appoġġ għall-bilanċ tal-pagamenti f’sitwazzjoni ta’ kriżi meta l-aktar ikun meħtieġ (ħaġa li qalet ukoll il-Qorti Ewropea tal-Awdituri (QEA) fir-rapport speċjali tagħha dwar l-assistenza tal-UE lit-Tuneżija fl-2016).

B’segwitu għall-konstatazzjonijiet tal-QEA, il-Kummissjoni, bħal fi snin preċedenti, kompliet taħdem mal-koleġiżlaturi biex tesplora modi biex il-proċess tat-teħid ta’ deċiżjonijiet attwali aktar effettiv u effiċjenti.

Il-Kummissjoni tqis li huwa importanti li l-istituzzjonijiet kollha jkomplu jimxu mal-prinċipji u t-testi legali stabbiliti bbażati fuq id-Dikjarazzjoni Konġunta tal-2013 tal-Parlament Ewropew u tal-Kunsill dwar l-AMF.

Fl-2018, il-Kummissjoni baqgħet impenjata bis-sħiħ li tagħti effett prattiku lill-prinċipju ta’ trattament indaqs tal-Parlament Ewropew u tal-Kunsill skont l-Artikolu 9 tal-Ftehim Qafas dwar ir-relazzjonijiet bejn il-Parlament Ewropew u l-Kummissjoni Ewropea billi qasmet informazzjoni dwar l-AMF mal-Kumitat għall-Kummerċ Internazzjonali (il-Kumitat INTA) taħt l-arranġament ta’ skambju ta’ informazzjoni tal-2017 bejn l-INTA u d-DĠ ECFIN.

4.2Żviluppi futuri: L-AMF fil-qafas finanzjarju pluriennali li jmiss

Minħabba li l-pajjiżi tal-viċinat tal-UE qed ikomplu jġarrbu instabbiltà ġeopolitika u ekonomika, il-ħtieġa għal appoġġ makrofinanzjarju tal-UE aktarx se tibqa’ għolja fis-snin li ġejjin. Bħala parti mir-rieżami ta’ nofs it-terminu tal-qafas finanzjarju pluriennali 2014–2020, il-Kummissjoni pproponiet li l-AMF jissaħħaħ bħala strument ta’ appoġġ makrofinanzjarju u li għalhekk tiżdied il-kapaċità ta’ self annwali tal-AMF minn EUR 500 miljun għal EUR 2 000 miljun. Dan ġie approvat mill-koleġiżlaturi.

Fit-2 ta’ Mejju 2018, il-Kummissjoni adottat Komunikazzjoni dwar il-qafas finanzjarju pluriennali (QFP) lil hinn mill-2020. Għall-azzjoni esterna tal-UE, hemm pjanijiet biex jiġu ssimplifikati l-istrumenti eżistenti b’mod sinifikanti sabiex jiġi kkomunikat aħjar dak li tagħmel l-UE, jiġi evitat it-trikkib, il-proċessi isiru anqas ikkumplikati, jiżdiedu l-effiċjenza u l-komplementarjetà u jintwera aħjar il-valur miżjud tal-UE. Qed jiġi propost li diversi strumenti taħt il-qafas finanzjarju pluriennali 2014-2020 jiġu integrati fl-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali (NDICI). L-operazzjonijiet speċifiċi tal-AMF madankollu se jibqgħu jiġu attivati abbażi ta’ deċiżjonijiet separati ad hoc kif meħtieġ, peress li huwa rikonoxxut li l-proċess tat-teħid tad-deċiżjonijiet tal-operazzjonijiet tal-AMF għandu jibqa’ distint. L-AMF għalhekk se tibqa’ regolata bi proċedura leġiżlattiva ordinarja, li teħtieġ l-approvazzjoni tal-Parlament Ewropew u tal-Kunsill għal kull operazzjoni speċifika.

Fl-istess waqt, l-għoti ta’ garanzija għal self tal-AMF se jkun kopert mill-Garanzija għall-Azzjoni Esterna l-ġdida li għandha tinħoloq fi ħdan l-NDICI, u li hija maħsuba biex tinkorpora l-Fond ta’ Garanzija eżistenti għal azzjonijiet esterni. Il-Kummissjoni pproponiet li l-volum totali tal-operazzjonijiet taħt il-Garanzija għall-Azzjoni Esterna għandu jammonta għal massimu ta’ EUR 60 biljun, li minnhom EUR 14-il biljun huma allokati għal self tal-AMF li għandhom jiġu provduti bir-rata ta’ 9 %, kif inhu l-każ bħalissa. Dan huwa konsistenti mal-volum ta’ self annwali ta’ EUR 2 biljun għal AMF miftiehm fir-rieżami ta’ nofs it-terminu tal-QFP 2014–2020, li jikkonferma l-valur miżjud qawwi Ewropew u l-ingranaġġ għoli tal-istrument. Barra minn hekk, l-għotjiet tal-AMF se jkomplu jingħataw lil pajjiżi eliġibbli b’vulnerabbiltajiet għoljin ħafna.

5Talbiet ġodda għall-assistenza u proposti futuri tal-Kummissjoni — is-sitwazzjoni baġitarja

L-2019 se tkun ikkaratterizzata mill-implimentazzjoni tal-operazzjonijiet ta’ AMF li għaddejjin, kif inhu deskritt aktar ’il fuq. Dawn jinkludu l-iżborż tal-pagamenti finali tal-AMF II lill-Ġordan u lit-Tuneżija, lill-AMF III tal-Georgia u l-AMF IV tal-Ukrajna, kif ukoll il-bidu tal-iżborż tal-operazzjoni tal-Moldova, dment li jiġu ssodisfati l-kundizzjonijiet meħtieġa.

L-iżborż totali tas-self ta’ AMF huma mistennija li jammontaw għal EUR 960 miljun fl-2019, żieda minn EUR 515 biljun fl-2018. It-tabella 2 taħt tagħti ħarsa ġenerali lejn l-impenji u l-pagamenti tal-għotjiet tal-AMF għall-2017, l-2018 u, b’mod proviżorju, l-2019. Il-previżjoni għall-2019 hija preliminari u tinkludi biss dawk l-operazzjonijiet tal-AMF li dwarhom ġiet approvata deċiżjoni mill-koleġiżlaturi.

Fl-aħħar nett, f’konformità ma’ impenji preċedenti, fl-2019 l-Kummissjoni se tkompli tinvestiga l-ħtiġijiet finanzjarji ta’ pajjiżi eliġibbli li bħalissa qed jibbenefikaw minn programm tal-FMI (b’mod partikolari l-Ġordan, it-Tuneżija, u l-Ukrajna) u jekk ikun xieraq, se tipproponi operazzjonijiet addizzjonali tal-AMF għal dawn il-pajjiżi.